ವೈರಲ್ ವೀಡಿಯೋದಲ್ಲಿ ಮೊಬೈಲ್ ಕಳ್ಳನನ್ನು ಬೆನ್ನಟ್ಟಿ ಹಿಡಿದ ಪೊಲೀಸ್ ಗೆ 10,000 ರೂ. ಬಹುಮಾನ! ವೈರಲ್ ಆಗಿದ್ದ ಮೊಬೈಲ್ ಕಳ್ಳನನ್ನು ಬೆನ್ನಟ್ಟಿ ಹಿಡಿಯುವ ದೃಶ್ಯದ ಹೀರೋ ಪೊಲೀಸ್ ಅಧಿಕಾರಿಗೆ ಇಲಾಖೆಯಿಂದ 10 ಸಾವಿರ ರೂ. ಬಹುಮಾನ ನೀಡಲಾಗಿದೆ, ಮಂಗಳೂರು ನಗರ ಪೊಲೀಸ್ ಠಾಣೆಯ ಸಬ್ ಇನ್ ಸ್ಪೆಕ್ಟರ್ ವರುಣ್ ಆಳ್ವಾ ಅವರಿಗೆ ಇಲಾಖೆಯಿಂದ 10 ಸಾವಿರ ರೂ. ನಗದು ಪುರಸ್ಕರ ನೀಡಲಾಗಿದೆ. ಮೊಬೈಲ್ ಕಳ್ಳನನ್ನು ಪೊಲೀಸರು ಬೆಂಬತ್ತಿದ ಹಿಡಿದ ಘಟನೆ ಕಳೆದ ಬುಧವಾರ ನಡೆದಿದ್ದು, ಆದರೆ ವೀಡಿಯೋ ಸಾಮಾಜಿಕ ಜಾಲತಾಣದಲ್ಲಿ ಹರಿದಾಡುತ್ತಿದ್ದಂತೆ ಭಾರೀ ವೈರಲ್ ಆಗಿ ಪೊಲೀಸ್ ಅಧಿಕಾರಿ ಅರುಣ್ ಆಳ್ವಾ ಅವರ ಬಗ್ಗೆ ಅಪಾರ ಮೆಚ್ಚುಗೆ ವ್ಯಕ್ತವಾಗಿತ್ತು. ರಾಜಸ್ಥಾನ್ ಮೂಲದ ಗ್ರೇನೆಟ್ ಕೆಲಸಗಾರ ಪ್ರೇಮ್ ನಾರಾಯಣ್ ಯೋಗಿ ಅವರಿಂದ ನೆಹರೂ ಮೈದಾನದ ಬಳಿ ಹರೀಶ್ ಪೂಜಾರಿ 32 ಮೊಬೈಲ್ ಕಸಿದು ಪರಾರಿಯಾಗಿದ್ದ. ಮೊಬೈಲ್ ಕಳ್ಳತನ ಆಗಿದ್ದರಿಂದ ನೊಂದ ಯೋಗಿ ಪೊಲೀಸರ ಮೊರೆ ಹೋಗಿದ್ದ. ಮೊಬೈಲ್ ಕಳ್ಳತನದ ಹಿಂದೆ ಗ್ಯಾಂಗ್ ಇರುವುದನ್ನು ಪತ್ತೆ ಹಚ್ಚಿದ ಪೊಲೀಸರು ಕಾರ್ಯಾಚರಣೆಗೆ ಇಳಿದಿದ್ದೂ ಅಲ್ಲದೇ ಇಡೀ ಘಟನೆಯನ್ನು ವೀಡಿಯೊದಲ್ಲಿ ಸೆರೆ ಹಿಡಿದರು. ಪೊಲೀಸರು ಬೆನ್ನು ಬಿದ್ದಿರುವ ವಿಷಯ ತಿಳಿಯುತ್ತಿದ್ದಂತೆ ಹರೀಶ್ ಪೂಜಾರಿ ಓಡಿ ಹೋಗಿದ್ದು, ಆತನನ್ನು ಬೆನ್ನಟ್ಟಿ ವರುಣ್ ಆಳ್ವಾ ಸೆರೆಹಿಡಿದಿದ್ದರು.